“ทองคำ” เปิดบวก 300 บ. หลังเฟดเร่งขึ้นดบ.รอบใหม่ สกัดเงินเฟ้อสูง
ราคาทองคำในประเทศเช้าวันนี้ ปรับตัวเพิ่มขึ้นต่อเนื่องเปิดตลาดบวกเพิ่ม 300 บาท ทำให้ราคารับซื้อทองคำแท่งและรูปพรรณทะลุ 3 หมื่นบาท หลังนักลงทุนให้ความสนในสินทรัพย์มั่นคงในช่วงเงินเฟ้อพุ่งสูง
ราคาทองคำในประเทศเช้าวันนี้ ปรับตัวเพิ่มขึ้นต่อเนื่องเปิดตลาดบวกเพิ่ม 300 บาท ทำให้ราคารับซื้อทองคำแท่งและรูปพรรณทะลุ 3 หมื่นบาท หลังนักลงทุนให้ความสนในสินทรัพย์มั่นคงในช่วงเงินเฟ้อพุ่งสูง
22 มี.ค. 2565

ผู้สื่อข่าวรายงานว่า ราคาทองคำในประเทศวันนี้ (22 มี.ค. 2565) ปรับราคาขึ้นต่อเนื่อง โดยบวกเพิ่ม 300 บาท เมื่อเทียบกับราคาสุดท้ายเมื่อวานนี้ (21 มี.ค.65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.25 น.ที่ผ่านมา ทองคำแท่ง 96.5 % ปรับราคาขึ้นครั้งที่ 1 ทองคำแท่ง 96.5% รับซื้อ บาทละ 30,700.00 บาท ขายออกบาทละ 30,800.00 บาท
ขณะที่ทองรูปพรรณ 96.5% รับซื้อบาทละ 30,153.24 บาท และขายออกบาทละ 31,300 บาททั้งนี้ ในส่วนของราคาทองคำโลก (Gold Spot) อยู่ที่ระดับ 1,932.50 เหรียญสหรัฐต่อออนซ์
ด้านบริษัท ฮั่วเซ่งเฮง โกลด์ ฟิวเจอร์ส  จำกัด วิเคราะห์ว่า ราคาทองคำ Spot เมื่อคืนที่ผ่านมาปรับขึ้นเล็กน้อย หลังจากการแถลงการณ์ของนายเจอโรม พาวเวล ประธานเฟด โดยประธานเฟดมองถึงอัตราเงินเฟ้อขณะนี้ที่อยู่ในระดับสูงมากเกินไป จึงส่งสัญญาณว่าเฟดอาจจะปรับขึ้นอัตราดอกเบี้ยมากกว่า 0.25% เพื่อสกัดเงินเฟ้อ
ทั้งนี้ สอดคล้องกับเจ้าหน้าที่เฟดหลายคนที่ออกมาสนับสนุนให้เฟดปรับขึ้นอัตราดอกเบี้ย 0.50% ซึ่งรวมถึงนายคริสโตเฟอร์ วอลเลอร์ หนึ่งในคณะผู้ว่าการเฟด และนายเจมส์ บูลลาร์ด ประธานเฟดสาขาเซนต์หลุยส์
แนวโน้มราคาทองคำคาดเคลื่อนไหว Sideways down โดยราคาทองคำมีแนวรับ 1,910 ดอลลาร์ และแนวรับถัดไปที่ 1,900 ดอลลาร์ ขณะที่มีแนวต้าน 1,950 ดอลลาร์ และ 1,960 ดอลลาร์